****

**Általános tájékoztatás mestervizsgára történő jelentkezéshez**

Mestervizsgára annál a ***területi kamaránál*** lehet jelentkezni, amelynek a vizsgára jelentkező által képviselt vállalkozás a tagja, alkalmazott jelentkezése esetén annál a területi kamaránál, melynek a munkáltató tagja. Ha a mestervizsgára jelentkező által képviselt vállalkozás, illetve munkáltatója nem kamarai tag, akkor a jelentkező lakóhelye szerinti területi kamara jogosult a jelentkezés elfogadására.

**Az első lépés a mestervizsga jelentkezési lap kitöltése (mely letölthető a kamara honlapjáról, vagy személyesen átvehető a Borsod-Abaúj-Zemplén Megyei Kereskedelmi és Iparkamarában** 3525 Miskolc, Szentpáli u. 1. II. emelet 201. iroda **– Ideiglenes cím: 3525 Miskolc, Vologda u. 3.)**

**Mestervizsgára való jelentkezés feltételei:**

- szakmai képesítést igazoló közokirat vagy annak hiteles másolata,

- az adott szakma mestervizsga követelményében (MVK) előírt szakirányú szakmai gyakorlattal rendelkezik, és azt 30 napnál nem régebbi munkáltatói igazolással vagy vállalkozói igazolvánnyal, vagy a nyilvántartásba vételt tanúsító igazolással, vagy cégkivonattal igazolja,

- az MVK-ban megfogalmazott feltételeknek a vizsga első napjáig kell teljesülniük, a felkészítésen való részvételnek nem feltétele.

A jelentkezési lap mellékleteként **a kamara munkatársa által hitelesített** bizonyítványmásolat is elfogadható.

A szakmai követelmény (MKIK Honlap Mesterképzés menüpont) áttanulmányozása után el tudja dönteni rendelkezik-e azon szakmai és elméleti ismeretekkel, hogy a mestervizsga követelményeinek meg tudjon felelni.

Amennyiben úgy érzi, hogy a mestervizsgára bocsátás előtt felkészítést igényel, kamaránk biztosítja a tanfolyamon való részvételét.

**Mestervizsgára a felkészítő tanfolyamokat a területi kamarák szervezik és bonyolítják. A képzések időtartamáról, ütemezéséről, költségeiről az illetékes területi kamara tud bővebb felvilágosítást adni.**

**Vizsgadíj:**

A vizsgadíj a Magyar Kereskedelmi és Iparkamara Mesterképzési és Mestervizsga Szabályzatában megállapított összeg:

 -          a kamarai tagok esetében bruttó 100.000 Ft,

 -          nem kamarai tag (regisztrált vállalkozás) esetében bruttó 120.000 Ft.

A mestervizsgával kapcsolatos felmentési kérelmekről, jogorvoslati lehetőségekről, vizsgaismétlésekről és minden egyéb kérdésekről a **Magyar Kereskedelmi és Iparkamara** **Mesterképzési és Mestervizsga Szabályzata** rendelkezik.

Mestervizsgára az alábbi szakmákban folyamatosan lehet jelentkezni:

|  |
| --- |
| Ács, állványozó mester |
| Audio- és vizuáltechnikai műszerész mester |
| Autóelektronikai műszerész mester |
| Autószerelő mester |
| Bádogos mester |
| Bőrdíszműves mester |
| Burkoló mester |
| Bútorasztalos mester |
| Cipőkészítő mester |
| CNC gépkezelő mester |
| Cukrász mester |
| Dekoratőr-kirakatrendező mester |
| Díszműkovács mester |
| Elektromos gép- és készülékszerelő mester |
| Elektronikai műszerész mester |
| Épületasztalos mester |
| Épület- és szerkezetlakatos mester |
| Fehérnemű-készítő és kötöttáru összeállító mester |
| Fényképész- és fotótermék kereskedő mester |
| Férfiszabó mester |
| Festő, díszítő, mázoló és tapétázó mester |
| Fodrász mester |
| Fogtechnikus mester |
| Gáz- és tüzeléstechnikai műszerész mester |
| Gázfogyasztóberendezés- és csőhálózat-szerelő mester |
| Gépi forgácsoló |
| Hangszerkészítő - fafúvós mester |
| Hangszerkészítő - orgona mester |
| Hangszerkészítő - rézfúvós mester |
| Hangszerkészítő vonós-pengetős mester |
| Hangszerkészítő - zongora mester |
| Hegesztő mester |
| Hűtő-, klíma és hőszivattyúberendezés szerelő mester |
| Ipari alpinista mester |
| Ipari gépész mester |
| Járműfényező mester |
| Karosszérialakatos mester |
| Kádár mester |
| Kályhás mester |
| Kárpitos mester |
| Kelmefestő- és tisztítő mester |
| Kerámia és porcelántárgykészítő mester |
| Kereskedő mester |
| Kéményseprő mester |
| Képkeretező és üvegező mester |
| Kézápoló és műkörömépítő mester |
| Kozmetikus mester |
| Kőfaragó, műköves és épületszobrász mester |
| Kőműves mester |
| Kötő mester |
| Központifűtés- és gázhálózat rendszerszerelő mester |
| Lábápoló mester |
| Lakberendező mester |
| Látszerész és fotócikk-kereskedő mester |
| Magasépítő mester |
| Motorkerékpár-szerelő mester |
| Női szabó mester |
| Órás mester |
| Ortopédiai cipész mester |
| Ortopédiai kötszerész és fűzőkészítő mester |
| Ortopédiai műszerész mester |
| Öntő mester |
| Ötvös, fémműves mester |
| Papírfeldolgozó mester |
| Papírgyártó mester |
| Pincér mester |
| Szakács mester |
| Szerszámkészítő mester |
| Szűcs mester |
| Tetőfedő mester |
| Vadászpuska műves mester |
| Vendéglátásszervező-vendéglős mester |
| Villanyszerelő mester |
| Vízvezeték- és vízkészülék-szerelő mester |

Bővebb felvilágosítást telefonon vagy személyesen a Borsod-Abaúj-Zemplén Megyei Kereskedelmi és Iparkamaránál

Németh Zsolt

szakképzési irodavezető

tel: 46/501-095

fax: 46/501-099

email: nemeth.zsolt@bokik.hu